**З А П И С Н И К**

са 7. седнице Општинске изборне комисије општине Врњачка Бања (ОИК), задужене за спровођење гласања за избор народних посланика Народне Скупштине, расписаним за 3.4.2022.године, са почетком у 12.00 сати одржане дана 8. марта 2022.године, у складу са Пословником

Овај записник се сачињава сагласно члану 15. и члану 27. Пословника о раду Општинске изборне комисије (''Сл.лист општине Врњачка Бања'', бр.6/22).

Седници присуствују чланови и њихови заменици и то: Саша Радисављевић, Срећко Станојчић, Јасмина Трифуновић, Славољуб Марковић, Срђан Станковић, Владимир Влајић, Ненад Станојевић, Веселин Стодић, Мирослава Рисимић, Снежана Ђорђевић, Војислав Лаковић, Небојша Вукосављевић, Владимир Ердоглија, Олга Стојковић, Ивана Петровић, Горан Шиљић, Душан Луковић и Милутин Трифуновић.

Седници присуствује секретар ИКВБ Ивана Јовановић и заменик Ружица Александрић.

 Саша Радисављевић, председник Изборне комисије, отворио је седницу, поздравио све присутне, констатовао да је **кворум 11,** те да има услова за рад и одлучивање, упознао присутне са дневним редом који је једногласно усвојен.

**ДНЕВНИ РЕД**

1. Усвајање записника са седнице ИКВБ од 7.3.2022. године.

2. Доношење решења о именовању члана и заменика члана општинске изборне комисије општине Врњачка Бања у проширени састав Изборне комисије општине Врњачка Бања за спровођење избора расписаних за 3.4.2022.године, на предлог подносиоца проглашене изборне листе, за избор народних посланика, **Савез војвођанских Мађара (СВМ)-Иштван Пастор**

**ПРВА ТАЧКА**

 Једногласно је усвојен

 - Записник са седнице ИКВБ од 7.3.2022. године,

**ДРУГА ТАЧКА**

 Уводне напомене дао је Саша Радисављевић, па како дискусије није било, једногласно је са 11 гласова „ЗА“ без гласова „Уздржан„ и „Против“ донето је

**Р Е Ш Е Њ Е**

**о именовању члана и заменика члана Општинске изборне комисије општине Врњачка Бања у проширеном саставу**

**I**

 У проширени састав Изборне комисије општине Врњачка Бања за спровођење избора расписаних за 3.4.2022.године, на предлог подносиоца проглашене изборне листе, за избор народних посланика, **Савез војвођанских Мађара (СВМ)-Иштван Пастор**, именују се:

1. За члана, **Гавро Антонић**...

2. За зам. члана, **Дејан Аџић** ...

Мандат именованим лицима из овог члана траје док збирни извештај о резултатима гласања на изборима за народне посланике који узврђује Општинска изборна комисија општине Врњачка Бања не постане коначан.

**II**

 Ово решење објавити на веб-презентацији Републичке изборне комисије и веб-презентацији Изборне комисије општине Врњачка Бања, а примењиваће се од наредног дана од дана када је донето.

Како других предлога није било, седница је завршена у 12.20 часова.

СЕКРЕТАР ОИК-а ПРЕДСЕДНИК ОИК-а

 Ивана Јовановић Саша Радисављевић